ROMÂNIA

JUDEȚUL CLUJ

COMUNA VALEA IERII

CONSILIUL LOCAL

**H O T Ă R Â R E**

privind modificarea și completarea Hotărârii Consiliului Local Valea Ierii nr.23/10.05.2017 privind delegarea serviciului de salubrizare

Consiliul local al comunei Valea Ierii , întrunit în şedinţa ordinară din data de 24.08.2017;

Analizând:

- expunerea de motive înregistrată sub nr.1862 din 16.08.2017,

- adresa nr.8815 din 24.07.2017 a Instituției Prefectului Județul Cluj prin care ne solicită modificarea Hotărârii Consiliului Local Valea Ierii nr.23/10.05.2017,

În conformitate cu prevederile :

- Legea nr. 51/2006 privind serviciile comunitare de utilităţi publice cu modificările şi completările ulterioare,

- Legea nr. 101 / 2006, privind serviciul de salubrizare a localităţilor, cu modificările şi completările ulterioare,

- Ordinul nr.119/2014 pentru aprobarea normelor de igienă şi sănătate publică privind mediul de viaţă al populaţiei, cu modificările şi completările ulterioare,

- Legea nr.211/2011, privind regimul deşeurilor, cu modificările şi completările ulterioare,

- Legea nr. 132 / 2010 privind colectarea selectivă a deşeurilor în instituţiile publice, cu modificările şi completările ulterioare,

- Legea nr. 98/2016, privind achiziţiile publice şi H.G.nr. 395/2016 privind aprobarea normelor metodologice de aplicare a prevederilor referitoare la atribuirea contractelor de achiziţie publică/acord cadru din Legea nr. 98/2016;

- Ordinul nr.22/2017 privind aprobarea Regulamentului de organizare şi funcţionare a Autorităţii Naţionale de Reglementare pentru Serviciile Comunitare de Utilităţi Publice - A.N.R.S.C. ;

Având în vedere Raportul de specialitate nr. 1863 din 16.08.2017 întocmit de d-na secretar Mariș Nelia,

În temeiul drepturilor conferite prin art. 36 alin.(2) lit. b), alin. (4) lit. c), art. 45 precum şi art. 115 alin.(1), lit. b) din Legea nr. 215 / 2001 – Legea administraţiei publice locale, republicată, cu modificările şi completările ulterioare,

**H O T Ă R Ă Ș T E:**

Art.I. Hotărârea Consiliului Local Valea Ierii nr.23 din 10 mai 2017 se modifică și se completează după cum urmează :

1.Articolul 1 va avea următorul cuprins :

**"**Art. 1. Se aprobădelegarea serviciului de salubrizare, pentru o perioadăde 10 luni, din 10.05.2017 –10.03.2018 cu SC RDE Harghita SRL prin gestiunea delegată a serviciului."

2. După articolul 2 urmează articolul 3 cu următorul cuprins:

"Art.3. (1) Se aprobă Studiul de oportunitate privind delegarea gestiunii serviciului public de salubrizare al Comunei Valea Ierii, prevăzut în anexa nr. 1, parte integrantă a prezentei hotarâri.

(2) Se aprobă Regulamentul de organizare şi funcţionare a serviciului public de salubrizare a Comunei Valea Ierii, conform anexei nr. 2 , care face parte integrantă din prezenta hotărâre.

(3) Se aprobă Caietul de sarcini pentru delegarea serviciului public de salubrizare a comunei Valea Ierii, conform anexei nr. 3 , care face parte integrantă din prezenta hotărâre.

Art.II. Cu ducerea la îndeplinire a prezentei hotărâri se încredințează primarul comunei Valea Ierii.

Președinte de ședință, Contrasemnează:

Ioan Culda Secretar,

Nelia-Crenguța Mariș

**Nr.36 din 24.08.2017**

***Prezenta hotărâre a fost adoptată cu respectarea prevederilor legale privind majoritatea de voturi, astfel: 9 voturi “pentru” din totalul de 9. Consilieri locali prezenţi: 9 din totalul de 9 consilieri locali în funcţie.***